Il-ftehim se jelimina virtwalment it-tariffi kollha bejn il-Vjetnam u l-UE fuq medda ta' għaxar snin. Skopri l-vantaġġi ta' dan il-ftehim. Qabel il-votazzjonijiet fit-12 ta' Frar 2020 dwar il-ftehimiet dwar il-kummerċ ħieles u l-investimenti bejn l-UE u l-Vjetnam, ir-rapporteur l-Onor. (ECR, il-Belġju) jispjega l-vantaġġi ekonomiċi, soċjali u ambjentali. Skopri fuq liema ftehimiet kummerċjali l-UE qiegħda taħdem. Tista' tgħarrafna fuq fuq dwar liema bidliet se jġib miegħu l-ftehim kummerċjali bejn l-UE u l-Vjetnam? L-għan huwa li fi żmien seba' snin jiġi eliminat 99 % tat-tariffi. Dan ikun jirriżulta fi €15‐il biljun fis-sena f'esportazzjonijiet addizzjonali mill-Vjetnam lejn l-UE sal-2035, filwaqt li l-esportazzjonijiet tal-UE lejn il-Vjetnam jespandu bi €8.3 biljun fis-sena. M'hemmx xi ngħidu, kull €1 biljun tal-esportazzjonijiet tal-UE jirriżulta f'bejn wieħed u ieħor f' 14,000 impjieg ġdid, b'paga tajba fl-UE. Il-ftehim jidħol ukoll totalment fil-loġika tal-ambizzjoni tagħna tal- UE bħala attur globali Bħalissa f'liema qagħda jinsabu r-relazzjonijiet ekonomiċi tagħna mal-Vjetnam? Għandna l-kummerċ u l-investimenti iżda mhumiex biżżejjed. Il-pajjiż huwa suq dinamiku b'popolazzjoni żagħżugħa. Bi tkabbir ekonomiku ta' 6-7 % fis-sena, il-Vjetnam huwa ferm interessanti għall-investituri Ewropej. Fl-2018, il-valur tal-prodotti li l-pajjiż esporta lejn l-UE kien madwar €42.5 biljun. Fid-direzzjoni opposta, aħna esportajna madwar €13.8‐il biljun f'valur ta' prodotti. Bis-saħħa ta' dan il-ftehim ta' kummerċ ħieles, ibbażat fuq ir-regoli, se jiżdiedu l-esportazzjonijiet fiż-żewġ direzzjonijiet. IL-FATTI Fost il-prodotti prinċipali li l-UE timporta mill-Vjetnam hemm it-tagħmir tat-telekomunikazzjonijiet, il-ħwejjeġ u l-prodotti tal-ikel. Lejn il-Vjetnam, l-UE tesporta prinċipalment prodotti bħall-makkinarju u t-tagħmir tat-trasport, il-prodotti kimiċi u agrikoli. F'termini ġeopolitiċi, kemm hu importanti għall-UE dan il-ftehim ta' kummerċ ħieles? Iċ-Ċina hija ġara tal-Vjetnam; hemm ukoll relazzjonijiet mill-qrib mal-Istati Uniti. Huwa importantissimu li nsaħħu r-rabtiet tagħna mal-pajjiż. Ilna tmien snin ninnegozjaw u huwa importanti li naslu għal ftehim issa, inkella, ninsab ċert li r-relazzjonijiet Sino-Vjetnamiżi se jsiru aktar importanti. Barra minn hekk, bħala l-ewwel ftehim kummerċjali tal- Parlament Ewropew il-ġdid , jeħtieġ li nuru li rridu niffissaw standards fuq livell dinji, kif ukoll noħolqu l-ġid u impjiegi ġodda. Il-Parlament se jivvota wkoll dwar ftehim dwar il-protezzjoni tal-investimenti mal-Vjetnam, tista' telabora fuq dan? L-għan tal-ftehim huwa li jiżgura l-prevedibbiltà u l-istat tad-dritt għall-investituri. F'każ ta' tilwim, jeżisti qafas. Il-Vjetnam aċċetta sistema ta' qorti tal-investiment (ICS) moderna simili għal dik maqbula bejn l-UE u l-Kanada , bi mħallfin indipendenti, kodiċi ta' kondotta u aċċess faċli għall-SMEs. Dan joħloq stabbiltà u fiduċja għall-impriżi ż-żgħar tagħna. X'dispożizzjonijiet fih il-ftehim kummerċjali fir-rigward tal-istandards ambjentali u tax-xogħol? Naf sewwa li hemm tħassib imma l-ftehimiet kummerċjali bħal dan għandhom is-saħħa li jtejbu l-istandards barra mill-UE. Għal dak li għandu x'jaqsam mal-kundizzjonijiet tax-xogħol, il-Vjetnam huwa obbligat jimplimenta l- konvenzjonijiet tal-ILO kollha, u jintegrahom fil-kodiċi tax-xogħol tiegħu. Barra minn hekk, sal-lum, ma kien hemm l-ebda libertà ta' assoċjazzjoni għall-unions, iżda l-Vjetnam adatta l-kodiċi penali tiegħu. Dwar l- , il-Vjetnam huwa marbut bil- Ftehim ta' Pariġi . L-UE qiegħda taħdem favur newtralità f'termini ta' emissjonijiet tal-karbonju u jeħtieġ li noħolqu kundizzjonijiet pariġġ mal-pajjiżi l-oħra. Jekk min-naħa tagħna qegħdin nirsistu, għandna nistennew li ħaddieħor jagħmel l-istess, għalhekk il-ftehim għandu aspett relatat mal-klima. Ħafna nies fil-Parlament huma mħassba bil-qagħda tad-drittijiet tal-bniedem fil-Vjetnam. Dawn il-ftehimiet kif se jtejbu s-sitwazzjoni? Ninsabu inkwetati ħafna bil-priġunieri politiċi u sħaqna mal-awtoritajiet Vjetnamiżi fuq l-importanza tad-drittijiet tal-bniedem . Il-Vjetnam qiegħed iwieġeb b'mod pożittiv u, minn dan ix-xahar, delegazzjoni tal-Parlament Ewropew se tagħmel monitoraġġ tas-sitwazzjoni. Qbilna wkoll li noħolqu delegazzjoni interparlamentari bejn il-Parlament u l-assemblea nazzjonali tal-Vjetnam. Ovvjament, jien totalment konxju li t-tazza mhijiex mimlija, imma nistieden lil sħabi Ewroparlamentari jagħtu l-approvazzjoni tagħhom peress li dan il-ftehim għandu s-saħħa jtejjeb is-sitwazzjoni. Fih obbligi li l-Vjetnam se jkollu jonora dwar ix-xogħol, l-ambjent u d-drittijiet tal-bniedem, u aħna se nkunu għassa ta' dan. Kompli aqra dwar il-politika kummerċjali tal-UE u d-drittijiet tal-bniedem F'każ li fit-12 ta' Frar il-Parlament japprova l-ftehim, x'inhuma l-passi li jmiss? Għall-ftehim ta' kummerċ ħieles, l-approvazzjoni tal-parlamenti nazzjonali tal-UE mhijiex meħtieġa. Il-Kummissjoni se jkollha l-mandat timplimentah minnufih. L-eliminazzjoni tat-tariffi u t-tnaqqis tal-ostakli nontariffarji se jkunu gradwali sal-2035. Fil-każ tal-ftehim dwar il-protezzjoni tal-investimenti, madankollu, peress li l-ġustizzja hija kompetenza tal-Istati Membri, l-approvazzjoni tal-parlamenti kollha tal-UE hija meħtieġa, u din se tirrikjedi ftit tal-ħin. Aktar informazzjoni dwar il-ftehimiet kummerċjali tal-UE Filmat: Kif jaħdmu l-ftehimiet kummerċjali tal-UE? Ftehim kummerċjali bejn l-UE u l-Ġappun Ftehim dwar il-kummerċ u l-investimenti bejn l-UE u Singapore Taħditiet kummerċjali bejn l-UE u l-Istati Uniti: il-kwistjonijiet ikkonċernati Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF